**Fundargerð.**

Fundur Skólaráðs Kerhólsskóla var haldinn í fundarsal sveitarfélagsins, miðvikudaginn 10. október 2018 kl. 8.15 f.h.

Fundinn sátu:

1. Harpa Hreggviðsdóttir fulltrúi kennara grunnskóladeildar,

Dagný Davíðsdóttir, fulltrúi foreldra,

Jóna Björg Jónsdóttir, skólastjóri,

Linda Sverrisdóttir, fulltrúi Grendasamfélagsins,

Margrét Bergsdóttir, fulltrúi nemenda,

Sigríður Björnsdóttir, fulltrúi starfsfólks,

Sigríður Þorbjörnsdóttir, fulltrúi leikskóladeildar,

Vala Benediktsdóttir, fulltrúi nemenda.

Jóna Björg Jónsdóttir ritaði fundargerð

1. **Starfsáætlun Kerhólsskóla:**
	* Jóna Björg lagði fram starfáætlunina sem er í formi heimasíðu skólans. Jóna Björg sagði frá því að hún væri einnig til á Word formi og væri uppfærð eftir því sem þurfa þyki.
	* Umræður um starfsáætlunina.
	* Jóna Björg talaði um að þeir sem væru í skólaráði þyrftu sérstaklega að kynna sér starfsáætlunina því það væri þeirra hlutverk sem fulltrúar í skólaráði að koma með athugasemdir ef þeim fyndist eitthvað athugavert við hana.
	* Starfsáætlunin samþykkt.
2. **Jóna Björg fór yfir fjölda barna í skólanum**
	* + Börnin í leikskóladeildinni verða líklega 34 í vetur og 36 í grunnskóladeildinni.
3. **Helstu verkefni Kerhólsskóla fyrir skólaárið 2018-19**
	* + Aðal áherslan í Kerhólsskóla er að öllum börnunum líði vel svo þau nái að þroskast og dafna og fái að læra á sínum hraða (einstaklingsmiðað nám).
		+ Til að stuðla að því að öllum líði vel þá notum við uppeldi til ábyrgðar og einnig ART þegar það hentar betur.
		+ Tvö megin áherslur í vetur eru lestur og grænfána/útináms vinna. Í leikskóladeildinni verður lestrarátak í formi lestrarorms í forstofunni. Foreldrar taka bækur í forstofunni til að taka með heim og lesa fyrir börnin. Þegar bókunum er skilað aftur þá fá þau hringlótt blað sem skrifið er nafnið á bókinni og festið við orminn. Þannig lengist hann og börnin sjá hvernig hann stækkar/lengist með hverri bókinni sem lesin er heima með börnunum. Það er engin kvöð um að lesa ákv. margar bækur pr. barn heldur á þetta að vera hvatning fyrir börn og foreldra að lesa heima því það hefur komið fram í mörgum rannsóknum að eftir því sem lesið er meira fyrir börnin þá verða þau móttækilegri fyrir því að læra að lesa sjálf.

Í Grunnskóladeildinni hefur verið mikil áhersla lögð á lesturinn það sem af er skólaári og verður í allan vetur. Það að auki verða sérstök lestrarátök þar sem er enn meiri áhersla á hraðlestur og fleira og fleira tengt lestrinum.

* + - **Grænfánaverkefnið og útikennslan fer mikið saman.** Grænfánaverkefnið búið að vera í gangi í 11 ár. Í umhverfisnefnd (grænfánanefnd) er einn fulltrúi úr hverjum árgangi í grunnskólanum og tvö börn úr elsta hópnum í leikskólanum. Fundað 3-4 sinnum á vetri. Þau miðla svo áfram inn í sína áraganga með hjálp fullorðinna. Nemendur stýra svolítið sjálf hvað þau vilja taka sér fyrir hendur og í fyrra völdu þau sér lýðheilsu og neyslu. Það fer eftir því hvert þau eru komin í verkefnum grænfánans hvað tekur við og börnin velja verkefni fyrir næsta ár núna fyrir áramót og byrja svo að vinna með það eftir áramót.
		- Tillaga kom frá Lindu um að fá leyfi sveitastjórnar til að gróðursetja grenitré (jólatré) utan við skólann/stjórnsýsluhúsið þar sem að sett hefur verið upp jólatré á hverju ári. Það væri skemmtilegt fyrir börnin í skólanum að fylgjast með því vaxa og dafna auk þess sem ekki þyrfti á að fá jólatré sem búið er að höggva á hverju ári. Jóna Björg tók að sér að senda fyrirspurn til sveitastjórnar.
1. Yndisgarður
	* Jóna Björg sagði frá verkefninu „Yndisgarður“sem er í samstarfi við skógræktarfélagið og sveitarfélagið. Sveitarfélagið er búið að gefa vilyrði fyrir lóð fyrir Yndisgarðinn og ætlunin er að skólinn nýti sér hann í kennslu þá bæði með því að planta út í hann ýmsum trjátegundum og einnig að fylgjast með lífríki svæðisins.
2. **Önnur mál**
	* Engin önnur mál

Fleira ekki gert og fundi slitið kl 8.45